Th12/characters setting and extra story.txt/sr

--- 東方星蓮船 (Touhou Seirensen: Istočni Zvezdani Brod Lotusa) ～ Neodređeni Fantastični Objekat

Pozadine Likova i Spojleri

Vođa Tima Šangaj Alisa ZUN 15/08/2009 ---

Ima dosta spojlera ovde, čak i o krajevima. Samo čitajte ako ste odustali od prelaženja, ili vas zanimaju takve stvari.

Spusti se za jednu astronomsku jedinicu odavde (~150 miliona km) odavde ↓

=
======================================================= ■1. Ekstra Priča

=
=======================================================

Hakurej svetilište. Rejmu i Sanae su pričale o brodu koji je leteo nebom, i o Byakuren. Tada se Marisa pojavila u žurbi.

Marisa "Rejmu, 'ajde!" Rejmu "Šta te je toliko uzbudilo?" Sanae "Da li se nešto dogodilo?" Marisa "Stvarno ima nešto što se vozi ovim NLOima svuda! Videla sam ga sopstvenim očima!"

Marisa je odjednom izvadila jedan od komada Leteće Žitnice u obliku NLOa. To parče je čuvalo zanimljivu tajnu.

Rejmu "Ali, ovi NLOi su deo Žitnice, zar ne? Bjakuren mi je rekla da pošto su delovi letećeg magacina, plutaće u vazduhu." Marisa "Ne, vidi ovaj komad!"

Marisa je izvadila staru, pohabanu drvenu kocku.

Sanae "Sta je to staro, pohabano drvo?" Marisa "Gledaj."

Marisa je bacila drvo na Sanae. Iznenađena, ispružila je ruke i pokušala da ga uhvati. Nekako, zaustavilo se u vazduhu i nije palo.

Sanae "Pluta u vazduhu...?" Reimu "Da, ovo je naizgled takođe deo Žitnice, a ne NLO. Ali, Bjakuren je rekla drugačije... Pa, šta je onda s ovim drvetom?" Marisa "U stvari, polomila sam jedan od tih NLOa." Reimu "I našla si ovo unutra?"

Marisa je drmala glavom.

Marisa "Ne, ne. Bila je neka zmija unutra. Ali, onda se pretvorila u pticu! I kad sam je izvadila, NLO se pretvoriio u kocku drveta." Sanae "Nije mi ništa jasno. Gde je zmija sad?" Marisa "Odletela je u nebo, kao da je bežala." Sanae "U nebo, je l'...?"

Marisa "Morala sam da ispitam Bjakuren nakon toga. Stvari kao, "Šta su stvarno delovi Leteće Žitnice?", "Zašto liče na NLOe?" I šta mislite, šta mi je rekla?" Reimu "Ne znam, šta?" Marisa ""Kako izgleda NLO? Ovo je obično parče drveta." Ove stvarčice im ne izgledaju kao NLOi uopšte. Oduvek si mislili da liče na drvo." Sanae "???"

Marisa "Drugim rečima, nas tri smo jedine koje su mislile da liče na NLOe."

Rejmu i Sanae nisu znale šta da kažu na to.

Sanae "Ima drugačiji izgled drugačijim ljudima..." Reimu "...Kako je to moguće?" Marisa "To je sve što znam. Ali, mislim da se nešto dešava iza scena. Nešto o čemu nemamo pojma."

I tako, da bi rešile misteriju, njih tri su polomile još NLOa i jurile zmije dok su bežale. Neidentifikovani leteći objekat. Šta li je, zapravo?

=
======================================================= ■2. Pozadine Likova

=
=======================================================

◇Protagonisti

Rajska Devojka Svetili[ta Rejmu Hakurej

Vrsta: Čovek Sposobnost: Letenje

Dobro poznata devojka Hakurej svetilišta.

Prema svima se ophodi isto. Ipak, pošto joj je zanimanje lovac na joukaije, prema joukaijima je posebno stroga, ali je ne zanimaju ni oni ni ljudi.

Gde god ima broda s blagom, moraju biti tu sedama bogova sreće. Smatra da čim ima bogova upletenih u priču, to je posao za nju, ali većina tih sedam bogova nisu ni japanski bogovi. Pravi cilj joj je blago.

Običan Mađioničar Marisa Kirisame

Vrsta: Čovek Sposobnost: Korišćenje magije

Običan mađioničar koji živi u Gensokju. Opsednuta je skupljanjem stvari.

Deluje pomalo čudno, ali je zaista najiskrenija. Uvek se oblači u crno jer misli da korisnici magije tako treba da izgledaju i zato što se ne vidi prljavštna. Veoma je iskrena.

Zapravo, ne veruje da ima blaga uopšte u brodu. To bi bilo prelako. Ukrcala se na brod jer joj deluje zanimljivo, čak iako nema blaga. Radoznalost jednostavno kipi iz nje.

Novajlija Boginja Planine Sanae Kočija

Vrsta: Čovek Sposobnost: Stvaranje čuda

Devojka svetilišta iz Morija svetilišta na Joukaj Planini. Nije se navikla na lov na joukaije.

Volela bi da priča sa ljudima više, jer živi sa bogovima i joukaijima, ali većina ljudskih bića u podnožju planine su ljudi sličniji joukaijima nego pravim ljudima. Plaši se da ne postane jedna od njih. Kao što je očekivano od živećeg boga, jaka je poput joukaija, ali je i pomalo blesava.

Prateći Kanakin savet, isprobava nešto nalik lovu na joukaije i... trudi se da se navikne na Gensokjo.

◇Protivnici

Protivnik 1. Nivoa - Mali General Rašljar

Nazrin

Vrsta: Miš joukaj Sposobnost: Pronalaženje traženih predmeta

Prirodno talentovani rašljar. Priča se da upravlja velikim brojem poljskih miševa da bi našla predmete. Ali, ako je u pitanju hrana, poješće je svu pre nego što joj je donesu. Lukava je i brzo će pobeči ako ugleda protivnika jačeg od sebe.

Lutala je tamo-ovamo dok nije pronašla dve stvari koje je tražila Šou. Prva su delovi Leteće Žitnice koji su nazvani "letećim blagom." Druga stvar je bila Bišamontenina pagoda ukrašena draguljima.

Protivnik 2. Nivoa - Veseli Zaboravljeni Kišobran

Kogasa Tatara

Vrsta: Karakasa obake Sposobnost: Plašenje ljudi

Kišobran koji je bio ostavljen nekorišćen i tako postao joukaj. Prvobitno je bila kišobran koji je neko zaboravio, ali pošto mu je boja neprivlačna, niko ga nije uzeo, i tako ga je odneo vetar i postao joukaj.

Retko kad povređuje druge, najzanimljivije je joj da gleda iznenađene ljude. Ipak, nije uspela da uplaši veliki broj njih, zato čita tradicionalne priče o duhovima, ne bi li poboljšala tehniku.

Protivnik 3. Nivoa - Veliki Točak, Koji je Branio i Bio Branjen

Ičirin Kumoj

Vrsta: Joukaj Sposobnost: Upravljanje njudom

Unzan

Vrsta: Njudo Sposobnost: Menjanje oblika i veličine po volji

Joukaj koji brani brod sa nekom tajnom. Korsitila je njudo da čuva stražu.

Nije joj bilo naređeno da stražari, radi to svojevoljno. Ne zna se šta joj je pravi cilj.

Ičirin je iskrena, brzo razmišlja i snalazi se lako. Unzan je pomalo tupav, pa joj je lako da ga upravlja.

Unzan je njudo napravljen od oblaka. On je tvrdoglav, strog starac, ali je umiljat iznutra. Voli iskrene i vredne ljude, a mrzi neočigledne stvari.

Pošto je Ičirin deo Murasine joukaj grupe, nedostaje i njoj Bjakuren. Posvećena joj je jer je bila ljubazna čak i prema njenom njudo prijatelju.

○Protivnik 4. Nivoa - Duh Brodolomske Nesreće

Minamicu Murasa

Vrsta: Brodski fantom Sposobnost: Prouzrokovanje brodoloma

Duh ljudske osobe koja je u dalekoj prošlosti pala sa broda; zbog njene povezanosti sa ovim svetom, okovana je za okean i provodila je vreme potapajući prolazeće brodove.

Ljudi su je se bojali. Njihov strah ju je pretvorio u joukaija, i vremenom nije više mogla da se ponaša po svojoj volji. Zvali su je Murasa, prema njenom prvobitnom imenu.

I tako, jednog dana je doživela prekretnicu. Budistička monahinja koja je bila pozvana da istrebi Murasu se pojavila.

To je bila njena najveća želja. Nije verovala da može više da povećava svoju joukajsku snagu samo preko potopljavanja običnih ljudskih brodova. Ta monahinja koja se pojavila je bila vrlo poznata, izgleda. Sigurno će je se ljudi više plašiti ako potopi brod na kojem je moćna monahinja. "Ako uspem," pomislila je, "možda ću se čak i osloboditi ovih okeanskih okova i napasti ljude na kopnu."

―― Par dana kasnije, brod na kojem je monahinja se približio. Bilo je nekoliko drugih ljudi osim nje na tom brodu. Htela je da iskoristi svu svoju snagu da ih zaplaši. Htela je da iskoristi svu svoju snahgu da uništi te monaške budističke moći.

Ali, nasuprot tome, monahinja je bila potpuno bespomoćna. Nije joj se činila imalo moćnijim od običnog čoveka. Za tren oka, brod je bio potopljen, i svi ljudi na njemu su bili bačeni u more.

Ovo ju je obeshrabrilo. Nema ni svrhe ni časti u napadanju nekog tako slabog. Dok je o tome mislila, neverovatno čudo se dešavalo pred njenim očima.

Monahinja je lebdela iznad vode. "Vozi se na svetlećem brodu, ali ne na onom koji sam potopila malopre. U stvari, to je poslednji brod na kojem sam ikada bila, kada sam izgubila čovečanstvo."

"Tražila si ovaj brod, zar ne? Zato si potopila sve one druge."

Monahinja je napravila taj brod koristeći svoje moći.

"Taj brod...! Nostalgično je... ali zašto?"

Joukaj poput nje će se više uplašiti od duševnih napada nego od mačeva ili strela. Monahinja je ovo dobro znala.

"Brod koji nas je doveo dovde je potopljen. Iskoristila sam sve svoje moći da napravim novi, ali ovaj brod je vrlo poseban, zato niko ne može da upravlja njime."

Monahinja joj je ispružila ruku, u one okeane koji su je držali zarobljenu.

"Ali ti mu možeš biti kapetan."

Zahvaljujući tim rečima, mogla je da ostavi te uklete vode.

Nekoliko decenija je prošlo. Bjakuren, spasitelj joukaija, je bila uhvaćena i zarobljena ljudskim delovanjem. Takođe, sve i svako ko je s njom imao veze je bio zakopan u podzemlju. Tako je i Murasa bila zakopana sa Letećom Žitnicom.

Nikada ne bi pomislila da će je gejzir poslati opet iznad zemlje. I tako, zaklela se: "Ovog puta, ja ću spasiti Bjakuren. Ja, kapetan broda koji je ona napravila."

Protivnik sredine 1. Nivoa - Mali General Rašljar

Nazrin

Napokon je pronašla ukrašenu pagodu. U stvari, tu potragu je čuvala kao tajnu od Murase. Šou verovatno nije htela nikome osim svojim podanicima da kaže da je izgubila nešto toliko značajno.

○Protivnik 5. Nivoa　　Bišamontenin Sledbenik Šou Toramaru

Vrsta: Joukaj tigar Sposobnost: Sakupljanje blaga

Joukaj koji predstavlja dobru sreću. Bjakuren ja dugo bila Bišamontenin sledbenik. Zato je htela da je prizove svom hramu. Ali Bišamonten je bila uvek zauzeta, tako da u stvarnosti nije nikad bila tu.

Bjakuren je shvatila da su svi joukaiji oko hrama bili uplašeni. Sigurno se plaše Bišamonten. Sigurno misle da će biti istrebljeni.

Bišamonten je bila prezauzeta da bi se pojavljala oko hrama i joukaiji su bili previše uplašeni. I tako, Bjakuren se dosetila lukavog plana. Potražila je najiskrenijeg i najpoštenijeg joukaija na planini i pokazala mu Bišamonten i zauzvrat je od njega tražila da skuplja veru.

Taj izabrani joukaj je bio Šou. Joukaj u obliku tigra, bila je takođe najpoverljiviji joukaj na planini. Zauzeta Bišamonten ju je lako preuzela kao učenika.

Ipak, nije još uvek zaradila njeno potpuno poverenje. I tako je joukaj miš koji je već bio njen sledbenik bio postavljen uz Šou kako bi je posmatrao.

Ali, uprkos Bišamonteninim brigama, Šou nije stvarala nikakve nevolje. Bila je odličan pomoćnik.

Ipak, bila je previše dobra. Kada je Bjakuren bila zarobljena, bila je potupno usredsređena na obavljanje svojih dužnosti u ulozi Bišamonten. Od ljudi je čuvala tajnu o svom joukajskom poreklu. Kajala se pomalo zbog toga, ali bilo bi opasno da otkrije svoj identitet.

Nekoliko stotina godina nakon Bjakureninog zatočeništva, hram je bio u velikom neredu. I tako, Bjakurenini prijatelji zarobljeni ispod zemlje su se vratili.

Nije htela da se kaje više. Nije htela da beži više. Rekla je Murasi i ostalima kako da unište pečat. Bila je, pre svega, joukaj. Htela je da iskoristi svu svoju moć kako bi pomogla Bjakuren.

"Da bismo slomili pečat, trebaće nam moć Mjourena, Bjakureninog brata. Jedine njegove stvari koje su preostale su leteća žitnica i leteće blago... Murasa, ukrcajmo se na brod! U potragu!"

○Protivnik 6. Nivoa　　Veliki Zarobljeni Mađioničar

Bjakuren Hidžiri

Vrsta: Mađioničar Sposobnost: Korišćenje magije (pogotovo one koja joj poboljšava fizičke i telesne sposobnosti)

Bjakurenin brat Mjouren je bio poznati monah. Lakoćom bi podigao činiju u vazduh, koristio je da uzima blago milijardera za sebe i leči ljudske bolesti u zabačenim krajevima sveta.

Bjakuren je godinama učila budističku magiju od Mjourena. Uobičajeno je živela na Letećoj Žitnici, koja je bila ispunjena Mjourenovom moći, i tako je Bjakuren prirodno stekla sopstvenu budističku moć.

Ali, Mjouren je umro pre Bjakuren. Ožalošćena Bjakuren je počela da užasno boji smrti. Stekla je moć da očuva svoju mladost, ali umesto budističke umetnosti, više je podsećalo na crnu magiju.

Nakon što je zagospodarila mladošću i napustila običan ljudski život, sledeća stvar koje se bojala je bila nekada izgubiti te moći.

Jednin način da izgubi tu crnu magiju je bila da je čovečanstvo odbaci u potpunosti. Drugim rečima, ako joukaiji nestanu, neće moći da održava svoju moć. Od tada je počela da se divi joukaijima. Pretvarala se da je veliki istrebljivač joukaija, ali ih je u stvari spašavala.

Iskazivala je veliko poštovanje prema joukaijima, ali ne zato što je mrzela ljude. Isprva je to činila iz sopstvene pohlepe, ali kada je počela da saznaje više o njihovoj bolnoj prošlosti, počela je iskreno da se brine za njih i da im pomaže.

Ta mlada monahinja koja se iznenada pojavila... Njena mladost i magija su je učinili slavnom među ljudima. "Dok je Bjakuren ovde, ne moramo da se plašimo joukaija. Ne moramo da živimo u strahu od mraka."

I tako su njene želje i očekivanja drugih stvorile golemu tragediju. Ljudi su počeli da je zovu demonom u ljudskom telu. Bila je zarobljena u Makaju i nikada se više nije pojavila pred ljudima.

Protivnik sredine Ekstra Nivoa  Veseli Zaboravljeni Kišobran

Kogasa Tatara

Smatrala je da je najbolje plašiti ljude uveče i zato se pojavila opet. Nije znala da li će se iko zaista iznenaditi. Ona je jedini joukaj nevažan priči u ovoj igri. Trenutno planira da uplaši Bjakuren, koja je nedavno izgradila hram u Gensokju.

Protivnik Ekstra Nivoa　　Neidentifikovana Leteća Devojka Nue Houdžu

Vrsta: Nue Sposobnost: Skrivanje sopstvenog oblika

Velika znatiželjnost. Veoma tajnoviti joukaj koji leti noćim nebom. To je Nue.

Ljudi su je porazili više puta, ali svakog puta svedočenja o njenom izgledu su drugačija. Prema jednoj legendi, simala je glavu majmuna, telo tanukija, noge tigra i rep zmije. Prema jednoj drugoj legendi, imala je mačiju glavu, kokošje telo i zmijski rep.

U stvari, sve ove legende su bile izmišljene. Tačnije, ona nikad nije pokazivala svoj pravi izgled. Jednostavno je volela da gleda ljude kako se plaše i izmišljaju stvari izdaleka. To joj je bila glavna zanimacija.

Vremenom joj je to dosadilo i opušteno je provodila vreme ispod zemlje, ali se upetljala u zbrku nastalu oko erupcije gejzira i pojavila se iznad zemlje ponovo.

Videla je da su Murasa i ostali koji su bili s njom ispod zemlje planirali nešto. "Ah, napokon ću moći da se zabavim malo", mislila je, i odlučila da im zada nevolje prikačivanjem Semena Nepoznatog Oblika za delove Leteće Žitnice.

Seme Nepoznatog Oblika je mala zmija koja nema određeni izgled. Kada je ljudi ugledaju, videće ono što odgovara njihovom iskustvu i znanju.

Pošto Rejmu i ostali nisu mislili da drvena kocka ima ikakva posla leteći po nebu, smatrali su da je u stvari okrugli NLO, kako se najčešće prikazuju vanzemaljske letelice.

Murasa i ostali su mislili da su delovi Leteće Žitnice bili razbacani gejzirskom erupcijom, ali to je u stvari bilo zahvaljujući Semenu Nepoznatog Oblika.

U svakom slučaju, čim se neko zabavljao, Nue bi se potrudila da im smeta izdaleka. Nije znala šta je Murasina grupa planirala, ali je znala da će biti smešnije ako im plan ne uspe.

Čudom, pojavili su se ljudi kojima se dopala pojava NLOa. Zanimalo ju je kakvi se ljudi ne boje nepoznatih stvari. I tako, uhodila ih je tajno: nekada im je pomagala, a nekada im je stajala na put.

U jednom trenutku je shvatila da bi ono što Murasa radi pomoglo i njoj, i zato se kajala zbog onoga što je uradila.

Bjakuren je. ipak, nije odbacila, iako je ometala njen povratak. Nue je smatrala da, za sada, jedino što može da radi je prati učenja te monahinje.